Septembrie 2025

**COMUNICAT DE PRESĂ**

**Finalizarea proiectului PNRAS – ROSEȚI 2022-2025**

**„PNRR: Fonduri pentru România modernă și reformată!”**

Școala Gimnazială „ Iancu Rosetti” din comuna Roseți, județul Călărași, anunță finalizarea proiectului PNRAS – ROSEȚI 2022-2025, implementat în perioada 26 septembrie 2022 – 25 septembrie 2025 în cadrul Programului Național pentru Reducerea Abandonului Școlar (PNRAS), finanțat de Planul Național pentru Redresare și Reziliență al României (PNRR) în cadrul Reformei 3. Reforma sistemului de învățământ obligatoriu pentru prevenirea și reducerea părăsirii timpurii a școlii și Investiției 4. Sprijinirea unităților de învățământ cu risc ridicat de abandon școlar, din Componenta C.15.

Proiectul, cu o valoare eligibilă de 983.500 lei valoare fără TVA, din care 983.500 lei din finanțare PNRAS, a urmărit reducerea riscului de abandon școlar și creșterea calității educației prin activități integrate, adresate elevilor, cadrelor didactice și părinților.

***Activități desfășurate***

Pe parcursul celor trei ani școlari, în cadrul proiectului au fost realizate:

1. Activități de monitorizare și sprijin educațional (MATE):

* screening-ul elevilor și identificarea celor aflați în risc de abandon;
* introducerea și actualizarea datelor în Observatorul Școlii și SIIR;
* elaborarea și aplicarea planurilor educaționale personalizate, cu ajustări periodice.

2. Activități de prevenire a abandonului școlar:

* 3 sesiuni de formare pentru cadrele didactice pe teme de incluziune, metode moderne de predare și management educațional;
* 60 de seminarii și workshop-uri cu elevii, orientate spre dezvoltarea abilităților de comunicare, leadership și lucru în echipă;
* peste 400 de ore de activități de prevenție desfășurate la nivel de clasă, cu accent pe dezvoltarea motivației pentru învățare.

3. Activități de intervenție și sprijin direct:

* peste 400 de ore de pregătire remedială pentru elevii cu dificultăți de învățare;
* peste 1100 de ore pentru organizarea de cluburi și ateliere tematice (lectură, matematică, științe, artă, sport);
* activități extracurriculare și nonformale (excursii, vizite de studiu, cercuri de creație);
* 600 de ore de consiliere psihologică și școlară pentru elevi și părinți;
* 3 tabere de vară și 3 schimburi interculturale/excursii care au încurajat socializarea și integrarea elevilor.

4. Activități dedicate părinților:

* sesiuni de consiliere parentală și ateliere de dezvoltare a competențelor educaționale;
* întâlniri periodice pentru îmbunătățirea colaborării dintre familie și școală.

5. Dotări moderne:

* amenajarea și echiparea a 5 clase inteligente (smart classrooms), cu table interactive, laptopuri, videoproiectoare;
* implementarea unei platforme digitale pentru monitorizarea prezenței și performanței elevilor.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Beneficiarii proiectului au fost elevii de gimnaziu (clasele V-VIII) înscriși la ŞCOALA GIMNAZIALĂ „ IANCU ROSETTI”, ROSEȚI, în cei trei ani școlari aferenți proiectului.

***Beneficii obținute***

Pentru elevi:

• participare activă la programe remediale și la cluburi educaționale, cu îmbunătățirea rezultatelor școlare;

• sprijin personalizat prin realizarea de planuri educaționale de intervenție;

• acces la activități extracurriculare și tabere care au consolidat motivația și dorința de a învăța.

* sprijinirea elevilor cu CES
* premii pentru elevii care au luat note peste 6 la Evaluarea națională, în valoare de 500 lei/elev/an
* rechizite pentru fiecare elev la începutul fiecărui an școlar

Pentru profesori:

• 15 cadre didactice formate în metode moderne de predare și incluziune școlară;

• acces la resurse digitale și dotări moderne, care au transformat procesul de predare;

• dezvoltarea de noi competențe pentru a sprijini elevii aflați în risc de abandon.

Pentru părinți:

• sesiuni de consiliere și workshop-uri dedicate sprijinirii copiilor;

• îmbunătățirea relației părinte–copil–școală;

• implicare sporită în activitățile educaționale și în luarea deciziilor la nivelul școlii.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin activitățile derulate și investițiile realizate, Școala Gimnazială ” Iancu Rosetti”, Roseți, a reușit să creeze un mediu educațional mai incluziv, mai performant și mai motivant pentru întreaga comunitate școlară.